钦定古今图书集成/理学汇编/文学典/第250卷 > 《啸馀谱》 > 《金盏儿》〈岳阳楼〉
## 钦定古今图书集成/理学汇编/文学典/第250卷 > 《啸馀谱》 > 《金盏儿》〈岳阳楼〉

据胡床，对潇湘黄鹤送酒仙人唱，主人无量醉何妨。
若卷帘邀皓月，胜开宴出红妆。但一尊留墨客，是两
处，梦黄粱。

评曰：此是《岳阳楼头》折中词也，妙在七字。黄鹤送酒，仙人唱俊语也。况“酒” 字上声以转其音，“务头” 在其上，有不识文义，以送为“赍送” 之义，言黄鹤岂能送酒乎？改为“对舞” ，殊不知黄鹤事，仙人用榴皮画鹤一只，以报酒家，客饮抚掌，则所画黄鹤，舞以送酒，初无双鹤，岂能对舞，且失饮酒之意。送者，吴姬压酒之谓，甚矣，俗士不可医也。

中吕